93/384/ETY: Neuvoston päätös, tehty 14 päivänä kesäkuuta 1993, yhteisön toimenpiteistä klassisen sikaruton torjumiseksi annetun direktiivin 80/217/ETY muuttamisesta



Virallinen lehti nro L 166 , 08/07/1993 s. 0034 - 0036

Suomenk. erityispainos Alue 3 Nide 50 s. 0241

Ruotsink. erityispainos Alue 3 Nide 50 s. 0241



NEUVOSTON PÄÄTÖS, tehty 14 päivänä kesäkuuta 1993, yhteisön toimenpiteistä klassisen sikaruton torjumiseksi annetun direktiivin 80/217/ETY muuttamisesta (93/384/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon(3), sekä katsoo, että direktiivissä 80/217/ETY(4) säädetään yhteisön toimenpiteistä klassisen sikaruton torjumiseksi, tässä direktiivissä tarkoitetut toimenpiteet edellyttävät klassisen sikaruton taudinmäärityksessä käytettävien laboratoriomenetelmien yhdenmukaistamista, tähän taudinmääritykseen tarvittavilla antigeeneillä ja eri aineilla on oltava samat ominaisuudet kaikissa kansallisissa laboratorioissa, jäsenvaltioissa klassisen sikaruton taudinmäärityksestä vastaavien laboratorioiden yhteistyöelimenä toimiminen on annettu yhteyslaboratorion nimeämisestä klassista sikaruttoa varten ja sen toiminnasta 19 päivänä lokakuuta tehdyllä neuvoston päätöksellä 81/859/ETY(5) saksalaisen "Institut für Virologie der Tierärztlichen Hochschule Hannover" -laitoksen tehtäväksi, päätöksen 81/859/ETY 5 artiklassa tämän yhteistyöelimen tehtävä rajoitettiin kestämään viisi vuotta, päätöksessä 81/859/ETY määrättyjen toimenpiteiden voimassaoloaikaa pidennettiin edelleen viidellä vuodella päätöksellä 87/65/ETY(6), näiden toimenpiteiden voimassaoloaika päättyy helmikuussa 1993, toimivaltaisten kansallisten laboratorioiden valvonnassa tehtävän taudinmääritystyön yhteensovittamisen jatkuvuuden varmistamiseksi on nimettävä yhteisön vertailulaboratorio; mainitun laboratorion toimivaltuudet ja tehtävät on määriteltävä, saadun kokemuksen perusteella "Institut für Virologie der Tierärztlichen Hochschule Hannover" olisi nimettävä yhteisön vertailulaboratorioksi, sillä jo usean vuoden ajan tämä laboratorio on hoitanut tehokkaasti sille annetun tehtävän, tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(7) 28 artiklaa sovelletaan yhteys- ja vertailulaboratorioille myönnettävään yhteisön tukeen, ja terveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisesta 16 päivänä kesäkuuta 1992 annetussa neuvoston direktiivissä 92/45/ETY(8) säädetään epitsoottisen eläintautitilanteen seurauksena valvotuilta metsästysalueilta lähtöisin olevan luonnonvaraisen riistan lihan käsittelyvaatimuksista; olisi viitattava tämän direktiivin säännöksiin, ON TEHNYT TÄMÄN PÄÄTÖKSEN: 1 artikla Muutetaan direktiiviä 80/217/ETY seuraavasti: 1. Muutetaan 11 artiklaa seuraavasti: - poistetaan 1 kohdan kolmas luetelmakohta, - korvataan 2 kohta seuraavasti: "2. Edellä 1 kohdan toisessa luetelmakohdassa tarkoitetut kansalliset laboratoriot varmistavat yhteistyön yhteisön vertailulaboratorion kanssa liitteessä VI esitetyin edellytyksin. Laboratorion toimivaltuudet ja tehtävät ovat mainitun liitteen mukaisia, sanotun kuitenkaan rajoittamatta päätöksen 90/424/ETY määräysten, ja erityisesti sen 28 artiklan soveltamista." 2. Lisätään liite VI seuraavasti: "LIITE VI YHTEISÖN KLASSISEN SIKARUTON VERTAILULABORATORIO Laboratorion nimi: Institut für Virologie der Tierärztlichen Hochschule Hannover Bischofscholer Damm 15 D-3000 Hannover 1 Saksa Yhteisön klassisen sikaruton vertailulaboratorion toimivaltuudet ja tehtävät ovat: 1. klassisen sikaruton taudinmääritysmenetelmien yhteensovittaminen jäsenvaltioissa kiinteässä yhteistyössä komission kanssa, erityisesti seuraavien toimenpiteiden avulla: a) soluviljelmien säilyttäminen ja toimittaminen taudinmääritystä varten, b) klassisen sikaruton viruskantojen tunnistaminen, säilyttäminen ja toimittaminen serologisia testejä ja antiseerumin valmistusta varten, c) vertailuseerumien, yhdisteseerumien ja muiden vertailureagenssien toimittaminen kansallisille laboratorioille eri jäsenvaltioiden käyttämien testien ja reagenssien standardoimiseksi, d) klassisen sikaruton viruskantojen kerääminen kokoelmaksi ja kokoelman säilyttäminen, e) määräaikaisten yhteisön vertailutestien järjestäminen taudinmääritysmenetelmien vertailemiseksi, f) yhteisössä käytettyjä taudinmääritysmenetelmiä ja yhteisössä suoritettujen testien tuloksia koskevien tietojen kerääminen ja vertaileminen, g) klassisen sikaruton virusisolaattien tunnistaminen uusimpia menetelmiä käyttäen klassisen sikaruton epitsootologian selvittämiseksi mahdollisimman hyvin, h) tilanteen kehityksen seuraaminen kaikkialla maailmassa klassisen sikaruton valvonnan, epitsootologian ja taudin ehkäisemisen osalta, i) klassisen sikaruton virusta ja muita kyseisiä viruksia koskevan asiantuntemuksen ylläpitäminen nopean erotusdiagnoosin mahdollistamiseksi, j) perusteellisen tietämyksen hankkiminen klassisen sikaruton hävittämiseen ja valvontaan käytettävien immunologisen eläinlääketieteen alan valmisteiden valmistuksesta ja käytöstä, 2. laboratoriodiagnoosiasiantuntijoiden koulutuksen tai jatkokoulutuksen edistäminen taudinmääritysmenetelmien yhdenmukaistamiseksi, 3. yhteisön hätätilanteita varten koulutetun henkilökunnan pitäminen, 4. tutkimustyön tekeminen ja siinä määrin kuin mahdollista tutkimustyön yhteensovittaminen klassisen sikaruton torjumiseksi tehokkaammin." 2 artikla 1. Lisätään 6 a artiklaan 2 a kohta seuraavasti: "2a. Heti kun luonnonvaraisten sikojen tartunta on varmistettu, toimivaltaisen viranomaisen on toteutettava tarvittavat toimenpiteet, jotta kaikille määritetyllä tartunta-alueella ammutuille tai sieltä kuolleina löydetyille luonnonvaraisille sioille tehtäisiin tämän direktiivin 11 artiklassa säädetyt kokeet klassisen sikaruton havaitsemiseksi. Kaikki eläimet, joiden tulos on positiivinen, on käsiteltävä samalla tavoin kuin direktiivin 90/667/ETY 3 artiklassa tarkoitettu suuririskinen aine." 2. Korvataan 6 a artiklan 5 kohdan f alakohta seuraavasti: "f) kuolleena löydettyjen tai ammuttujen luonnonvaraisten sikojen hävittämismenetelmä. Ensimmäisessä vaiheessa (hävittämisjakso) tämä hävittäminen perustuu: i) sellaiseen käsittelyyn, joka on määritelty suuririskisille aineille direktiivissä 90/667/ETY tai ii) virkaeläinlääkärin tarkastukseen ja tämän direktiivin 11 artiklassa säädettyihin laboratoriokokeisiin. Jos näiden kokeiden tulokset ovat negatiivisia klassisen sikaruton osalta, jäsen- valtioiden on sovellettava terveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(9*) 11 artiklan 2 kohdassa säädettyjä toimenpiteitä. Ne osat, joita ei ole tarkoitettu ihmisten ravinnoksi, hävitetään toimivaltaisen viranomaisen valvonnassa. Toisessa vaiheessa (valvontajakso) hävittäminen suoritetaan toimivaltaisen viranomaisen vaatimusten mukaisesti. 3 artikla Tämä päätös on osoitettu kaikille jäsenvaltioille. Tehty Luxemburgissa 14 päivänä kesäkuuta 1993. Neuvoston puolesta Puheenjohtaja B. WESTH (1) EYVL N:o C 301, 18.11.1992, s. 13 (2) EYVL N:o C 21, 25.1.1993, s. 502 (3) EYVL N:o C 73, 15.3.1993, s. 28 (4) EYVL N:o L 47, 21.2.1980, s. 11. Direktiiviä on muutettu viimeksi direktiivillä 91/685/ETY (EYVL N:o L 377, 31.12.1991, s. 1). (5) EYVL N:o L 319, 7.11.1981, s. 20 (6) EYVL N:o L 34, 5.2.1987, s. 54 (7) EYVL N:o L 224, 18.8.1990, s. 19. Päätöstä on muutettu viimeksi direktiivillä 92/117/ETY (EYVL N:o L 62, 15.3.1993, s. 38). (8) EYVL N:o L 268, 14.9.1992, s. 35. Direktiiviä on muutettu viimeksi direktiivillä 92/116/ETY (EYVL N:o L 62, 15.3.1993, s. 1). (9*) EYVL N:o L 268, 14.9.1992, s. 35. Direktiiviä on muutettu direktiivillä 92/116/ETY (EYVL N:o L 62, 15.3.1993, s. 1)."